CELEX: 32018D1519
Language: mt
Date: 2018-10-09 00:00:00
Title: Deċiżjoni ta' Implimentazzjoni tal-Kummissjoni (UE) 2018/1519 tad-9 ta' Ottubru 2018 li temenda d-Deċiżjoni ta' Implimentazzjoni 2014/150/UE dwar l-organizzazzjoni ta' esperiment temporanju li jistipula ċerti derogi għall-kummerċjalizzazzjoni ta' popolazzjonijiet tal-ispeċijiet tal-pjanti qamħ, xgħir, ħafur u qamħirrum skont id-Direttiva tal-Kunsill 66/402/KEE (notifikata bid-dokument C(2018) 5470) (Test b'rilevanza għaż-ŻEE.)

12.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 256/65
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1519
         tad-9 ta' Ottubru 2018
         li temenda d-Deċiżjoni ta' Implimentazzjoni 2014/150/UE dwar l-organizzazzjoni ta' esperiment temporanju li jistipula ċerti derogi għall-kummerċjalizzazzjoni ta' popolazzjonijiet tal-ispeċijiet tal-pjanti qamħ, xgħir, ħafur u qamħirrum skont id-Direttiva tal-Kunsill 66/402/KEE
         
            
               (notifikata bid-dokument C(2018) 5470)
            
         
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 66/402/KEE tal-14 ta' Ġunju 1966 dwar il-marketing taż-żerriegħa tal-ġwież (1), u b'mod partikulari l-Artikolu 13a tagħha,
         Billi:
         
                     (1)
                  
                  
                     Id-Deċiżjoni ta' Implimentazzjoni tal-Kummissjoni 2014/150/UE (2) tistabbilixxi l-organizzazzjoni, sal-31 ta' Diċembru 2018, ta' esperiment temporanju li fih jista' jieħu sehem kwalunkwe Stat Membru, bl-għan li jiġi vvalutat jekk il-produzzjoni, bil-ħsieb tal-kummerċjalizzazzjoni, u l-kummerċjalizzazzjoni, taħt ċerti kundizzjonijiet, ta' żerriegħa minn popolazzjonijiet fit-tifsira tal-Artikolu 2 ta' dik id-Deċiżjoni, u li tappartieni għall-ispeċijiet Avena spp., Hordeum spp., Triticum spp. u Zea mays L., jistgħux jikkostitwixxu alternattiva mtejba għall-esklużjoni tal-kummerċjalizzazzjoni ta' żerriegħa li ma tikkonformax mar-rekwiżiti tal-Artikolu 2(1)(E), (F) u (G) tad-Direttiva 66/402/KEE dwar aspetti varjetali taż-żerriegħa ta' ċerti speċijiet, u mar-rekwiżiti tal-Artikolu 3(1) tal-istess Direttiva dwar il-kummerċjalizzazzjoni b'ċertifikazzjoni uffiċjali bħala “żerriegħa ċċertifikata”, “żerriegħa ċċertifikata, l-ewwel ġenerazzjoni” jew “żerriegħa ċċertifikata, it-tieni ġenerazzjoni”.
                  
               
                     (2)
                  
                  
                     Il-valutazzjoni għadha ma tlestietx, billi f'għadd ta' aspetti tal-esperiment, jeħtieġ li tinġabar iktar informazzjoni tul perjodu itwal. Għalhekk jeħtieġ li jiġi estiż it-tul taż-żmien tal-esperiment temporanju.
                  
               
                     (3)
                  
                  
                     S'issa sitt Stati Membri ħadu sehem f'dak l-esperiment temporanju. Fid-dawl tal-estensjoni tat-tul ta' żmien ta' dak l-esperiment, jixraq li Stati Membri ġodda jkunu permessi jibdew jieħdu sehem, sa mhux aktar tard mill-31 ta' Diċembru 2019.
                  
               
                     (4)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni ta' Implimentazzjoni 2014/150/UE hija emendata kif ġej:
            
                        (a)
                     
                     
                        fl-Artikolu 3(1), il-kliem “Jannar 2017” huwa ssostitwit bil-kliem “il-31 ta' Diċembru 2019”;
                     
                  
                        (b)
                     
                     
                        fl-Artikolu 19, il-kliem “il-31 ta' Diċembru 2018” huwa ssostitwit bil-kliem “it-28 ta' Frar 2021”.
                     
                  
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, id-9 ta' Ottubru 2018.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU 125, 11.7.1966, p. 2309/66.
         
            (2)  Id-Deċiżjoni ta' Implimentazzjoni tal-Kummissjoni 2014/150/UE tat-18 ta' Marzu 2014 dwar l-organizzazzjoni ta' esperiment temporanju li jistipula ċerti derogi għall-kummerċjalizzazzjoni ta' popolazzjonijiet tal-ispeċijiet tal-pjanti qamħ, xgħir, ħafur u qamħirrum skont id-Direttiva tal-Kunsill 66/402/KEE (ĠU L 82, 20.3.2014, p. 29).